The Electric Light Orchestra av Electric Light Orchestra

The Electric Light Orchestra er debutalbumet til det engelske rockebandet Electric Light Orchestra (ELO), gjeve ut i desember 1971. I USA vart albumet gjeve ut tidleg i 1972 som No Answer. Dette namnet kom til då sekretæren til United Artists Records ringde til ELO for å spørje om kva namnet på albumet skulle vere.Snopes.com Sekretæren fekk ikkje svar og skreiv på ein lapp «no answer» (ingen svar) og dette vart mistolka som namnet på albumet. 

Innspelinga
Albumet vart spelt inn av ein kjerne på tre med Roy Wood, Jeff Lynne og Bev Bevan, som var dei attverande medlemmane i rockegruppa The Move. The Move gav samstundes ut singlar i Storbritannia, medan dette prosjektet var i gang, men interessa for det tidlegare bandet til Wood forsvann raskt. Samanlikna med seinare ELO-plater er stilen på dette albumet unikt. Det er nytta mange blåseinstrument og gitarane er ofte erstatta av tunge, «sagande» celloriff, som gjev albumet ei eksperimentell «Baroque-and-roll»-kjensle. «The Battle of Marston Moor» er det mest barokk-influerte sporet på albumet. På dette sporet spelar Roy Wood i røynda alle instrumenta, inkludert perkusjon, fordi den faste trommeslagaren i gruppa, Bev Bevan, syns stykket var så dårleg at han nekta å spele på det. 

Utgjeving

«Queen of the Hours», som vart ei B-side til «Roll Over Beethoven» frå det andre albumet til ELO, var den første ELO-songen som vart publisert, då han vart gjeven ut av Harvest Records i november 1971 på ei samling kalla The Harvest Bag med forskjellige andre artistar på Harvest.

Det opphavlege plateomslaget vart designa av Hipgnosis og fotografia av bandet på baksida av omslaget, kledd i 1600-talskostyme, vart teken i Banqueting House i Whitehall, og var med på å legge vekt på den barokke stilen på plata. «Mr. Radio» var meint å vere den andre singelen frå albumet, men vart trekt attende. Den redigerte singelversjonen kom ut i 2005 på samlealbumet Harvest Showdown.

Innhald

The Electric Light Orchestra (First Light Series)

The Electric Light Orchestra (First Light Series) er ei dobbelplateutgåve gjeve ut i høve 30-årsjubileumet til plata. 

Det kom ut i 2001 i Storbritannia. Disk ein inneheld den originale plata i tillegg til bonusspor og ein interaktiv CD-ROM. Disk to inneheld dei eldste konsertopptaka med ELO i lag med Roy Wood og cellisten Andy Craig.

Medverkande
Jeff Lynne – vokal, piano, elektrisk gitar, akustisk gitar, perkusjon, bass, Moog synthesizer
Roy Wood – vokal, cello, akustisk gitar, bass, kontrabass, obo, fagott, klarinett, blokkfløyter, slidegitar, perkusjon, bassklarinett, krumhorn
Bev Bevan – trommer, pauker, perkusjon
Bill Hunt – valthorn, jakthorn, piccolotrompet
Steve Woolam – fiolin

Andre medverkande
Rick Price – bass på somme originale spor (fjerna og spelt inn på ny av Wood og Lynne)
Richard Tandy – bass, klaverinstrument
Wilfred Gibson – fiolin
Hugh McDowell – cello
Mike Edwards – cello
Andy Craig – cello

Lister
 UK – 32. plass UK Album Chart
 US – 196. plass Billboard 200
 AUS – 54. plass ARIA Album Chart

Kjelder
Denne artikkelen bygger på «The Electric Light Orchestra (album)» frå ,  den 12. februar 2015. 
 oppgav desse kjeldene:

Kategori:Electric Light Orchestra-album
Kategori:Album produserte av Jeff Lynne
Kategori:Album produserte av Roy Wood
Kategori:Plateomslag av Hipgnosis
Kategori:Debutalbum frå 1971
Kategori:Harvest Records-album
Kategori:United Artists Records-album
Kategori:Jet Records-album